Id. Boros Mihály aneszteziológus Földes F. Ferenc professzorral
Földes F. Ferenc (1910–1997) világhírű magyar származású orvos, aneszteziológus professzor volt, aki jelentős eredményeket ért el az érzéstelenítés és a fájdalomcsillapítás területén. Az 1950-es és '60-as években meghatározó kutatásokat végzett az izomrelaxánsok és az intravénás érzéstelenítők terén. Munkásságát főként az Egyesült Államokban (New York) fejtette ki. A fénykép szerepelt az SZTE Klebelsberg Könyvtár Egyetemi Gyűjteménye által készített, 2011. november 30-án a könyvtár Átriumában megnyílt Évfordulós Emlékcsarnok kiállításon, amely id. Boros Mihály (1934-1986) aneszteziológus professzor halálának 25. évfordulója alkalmából került megrendezésre.